|  |  |  |  |  |
| --- | --- | --- | --- | --- |
| **Студијски програм: OAС Туризам** | | | | |
| **Назив предмета:** Историја култура и цивилизација | | | | |
| **Наставник/наставници:** [Дарко Б. Гавриловић](../../Standard%209/Tabela%209.1a%20-%20Knjiga%20nastavnika/Darko%20Gavrilovic.docx) | | | | |
| **Статус предмета:** изборни *(модул ЛТ, Т)* | | | | |
| **Број ЕСПБ: 5** | | | | |
| **Услов:** нема | | | | |
| **Циљ предмета**  Упознавање са предметом и методама историјске науке кроз призму анализе настанка и развоја култура и цивилизација од антике до савременог доба. Обнављање стечених и усвајање нових знања о најважнијим догађајима и процесима из друштвене историје и историје културе (уметност, књижевност, архитектура, музика, за 20. век филм). Истицање цивилизација и култура које су у највећој мери утицале на савремено друштво. | | | | |
| **Исход предмета**  Поред подизања опште културе на виши ниво кроз савладавање тема везаних за домете највиших цивилизација и култура које су утицале на развој и облик савремених друштава код студената се развија историјско мишљење, односно јача свест о томе да су прошлости и садашњост чврсто повезане, тј. да познавање историје доприноси бољем разумевању цивилизација које су претходиле нашој као и цивилизације у којој живимо, тако да се, између осталог, може применити и у усвајању других, уже стручних, знања и вештина. Студент ће овладати основним појмовима из историје цивилизација који му служе да би стекао јаснију слику о прошлости и садашњости људских друштава. | | | | |
| **Садржај предмета**  *Теоријска настава*  Дефиниција и предмет историје, однос историје и других наука неопходних за стицање знања из предмета Историја култура и цивилизација, периодизација. Садржај предмета подељен је на Стари век, Средњи век, Ново доба и Савремено доба. У Старом веку студенти ће стећи знања о цивилизацијама које су имале велики утицај на развој европских држава (Месопотамија, Египат, Феничани, Израел, античка Грчка, Рим. Предавања која обухватају историју средњег века односиће се на: развој и ширење хришћанства, сеобе народа, историју византијске културе и цивилизације, културни и цивилизацијски развој Европе, појава и ширење ислама, интелектуални живот, развој уметности, музике и архитектуре на простору Европе, културни и државни домети средњовековне српске државе. рве српске државе, освајања Османског царства и култура османске државе. У новом веку студенти ће моћи да савладају градиво које се односи на, хуманизам и ренесансу, Велика географска открића, Реформацију и верске поделе у Европи, индустријску револуцију, државно - пполитичке и културне домете као и утицај на остатак света Америчке револуције и Француске буржоаске револуције, развој и прожимање уметничких праваца и идеологија (на пример, однос романтизма и национализма и однос реализма и социјалистичких покрета), стварање модерне српске државе и развој модерних културних струјања у савременој Србији, култура у двема југословенским државама, савремени токови културе, научни и техонолошки развој.  *Практична настава:*  Вежбе са студентима ће подразумевати рад на историјским документима који сведоче о развоју цивилизација и култура. Обавезан је рад са историјским и географским картама како би студенти стекли осећај за простор и време када је реч о ширењу, развоју и гашењу цивилизација. Током практичног рада користиће се музичка и визуелна архива пре свега играни и документарни филмови који су звучни и визуелни сведоци епоха које се у предмету обрађују. Садржај практичне наставе може се конкретно усмерити на стицање практичних вештина и разумевање историјског контекста као основу за развој туристичких производа, вођење туристичких тура и унапређење туристичког искуства. У том смислу бити ће подузети: организација теренских посета музејима, дворцима, утврђењим, археолошким налазиштима и локалитетима релевантним за предмет цивилизације. При томе инсистираће се на развоју вештина вођења тура, интерпретације археолошких налазишта, историјских локалитета и музеја. | | | | |
| **Литература**  *Основна литература*  Дарко Гавриловић, Цивилизације и културе, Нови Сад, 2011.  *Допунска литература*  Крис Викам, Наслеђе Рима: Европа и Медитеран од 400. до 1000, Београд, 2021.  Дарко Гавриловић, Исусов лик у историји културе, Нови Сад, 2007.  Д Гавриловић, З Ђерић, З Јосић, Стварање модерног свијета, Бањалука, 2005. | | | | |
| **Број часова активне наставе**  4 | **Теоријска настава:**  2 | | **Практична настава:**  2 | |
| **Методе извођења наставе**  На предавањима ће се првенствено користити метода усменог излагања и илустративно – демонстративна метода. На вежбама планирано је да се користи рад са текстом, рад са историјским и географским картама и метода разговора. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **5** | писмени испит | | 45 |
| активности у току вежби / практична настава | **5** |  | |  |
| колоквијум-и | 40 | *..........* | |  |
| семинар-и | **5** |  | |  |
| Начин провере знања могу бити различити наведено у табели су само неке опције: (писмени испити, усмени испт, презентација пројекта, семинари итд...... | | | | |
|  | | | | |