|  |  |  |  |  |
| --- | --- | --- | --- | --- |
| **Студијски програм: OAС Туризам** | | | | |
| **Назив предмета:** Педологија са основама биогеографије у ловном туризму | | | | |
| **Наставник/наставници:** [Тин Лукић](../../Standard%209/Tabela%209.1a%20-%20Knjiga%20nastavnika/Tin%20Lukic.docx) | | | | |
| **Статус предмета:** изборни на модулу Ловни туризам | | | | |
| **Број ЕСПБ:** 5 | | | | |
| **Услов:** / | | | | |
| **Циљ предмета**  У оквиру студијског програма и датог модула, циљ предмета је да се студентима ловног туризма омогући разумевање комплексних педолошких и биогеографских процеса (упознавање са основним законима екологије, типовима и географским распоредом земљишта, као и са законитостима распореда биљног и животињског света на Земљи). Кроз овај предмет, студенти ће развити способност анализе и примене научног и систематског знања о земљишту, флори, фауни, али и географским факторима који утичу на принципе одрживог коришћења природних ресурса за потребе ловно-туристичке делатности. Кроз интердисциплинарни приступ, студенти ће бити обучени за будуће професионалне изазове у области очувања природе, туризма и екологије, са акцентом на темељно разумевање веза између земљишта, различитих екосистема и ловног туризма. | | | | |
| **Исход предмета**  По завршетку предмета студент је способан да идентификује и рашчлани основне појмове из педологије, укључујући формирање и карактеристике земљишта, процесе педогенезе и земљишне хоризонте. Такође, студент је способан да повеже систематска знања из педологије и биогеографије, анализира утицај педолошких фактора на екосистеме (укључујући проучавање везе између земљишта, биљног и животињског света и људи у контексту ловног туризма), закључи како земљиште и екосистеми утичу на ловне ресурсе и различите популације дивљачи, али и интерпретира и оцени основне принципе одрживости у ловном туризму, укључујући очување екосистема, биодиверзитета и одрживо управљање ловним ресурсима. | | | | |
| **Садржај предмета**  *Теоријска настава*  Основни појмови педологије; Историјски развој педологије; Физичке особине земљишта; Хемијске особине земљишта; Биолошке особине земљишта; Типска земљишта; Атипска земљишта; Оштећење и заштита земљишта (компоненте животне средине); Основни појмови биогеографије; Историјски развој биогеографије; Наука о ареалима; Елементи флоре; Основни појмови екологије; Односи у екосистемима; Еколошка валенца; Абиотички еколошки фактори; Биотички еколошки фактори; Екоелементи; Преглед вегетације на Земљи; Флористичке области и подобласти; Зоогеографске области и подобласти; Заштићени природни објекти код нас и у свету; Основни видови угрожавања живог света. Значај познавања педосфере и биосфере за потребе ловно-туристичке валоризације одређених сегмената геопростора.  *Практична настава*  1) Географија земљишта: Систематика и класификација земљишта; Географски размештај основних типова земљишта; Картирање размештаја основних типских земљишта на Земљи и у Републици Србији; 2) Опште законитости распрострањења основних вегетацијских типова на Земљи: Преглед основних вегетацијских типова (биома): тропске кишне шуме, сезонске тропске кишне шуме, саване, траве умерених географских ширина, вегетација пустиња, суптропска зимзелена вегетација, шуме умерених предела, високопланинска вегетација, вегетација тајги, вегетација тундри. Картирање ареала основних вегетацијских типова; 3) Фитогеографска подела света и Србије: Флористичке области и подобласти; Картирање флористичких области и подобласти; 4) Зоогеографска подела света и Србије: Зоогеографске области и подобласти; Картирање зоогеографских области и подобласти; 5) Припрема студената за израду семинарског рада и његово презентовање. | | | | |
| **Литература**  Јанковић М., Атанацковић Б. (1999): *Биогеографија са педологијом*. Географски факултет, Београд. (основна литература)  Бачевић, Н.Р., Бачевић, Т., Радовановић, Д. (2023): *Практикум из предмета Биогеографија са педологијом.* Универзитет у Приштини, Природно-математички факултет, Косовска Митровица. (основна литература)  Миљковић, Н.С. (1996): *Основи педологије*. Институт за географију, Нови Сад. (допунска литература)  Савић, С., Лукић, Т., Басарин, Б. (2013): *Климатологија и педологија- практикум*. Универзитет у Новом Саду, Природно-математички факултет, Департман за географију, туризам и хотелијерство, Нови Сад. (допунска литература) | | | | |
| **Број часова активне наставе:** 5 | **Теоријска настава:** 3 | | **Практична настава:** 2 | |
| **Методе извођења наставе**  Метода усменог излагања, метода разговора, илустративно-демонстративна метода. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **до 5** | писмени испит | | */* |
| активности у току вежби / практична настава | **до 5** | усмени испит | | **30-45** |
| колоквијум-и | **до 40** | *..........* | |  |
| семинар-и | **до 5** |  | |  |