|  |  |  |  |  |
| --- | --- | --- | --- | --- |
| **Студијски програм: OAС Туризам** | | | | |
| **Назив предмета:** Конгресни туризам | | | | |
| **Наставник/наставници:** [Вања Павлуковић](../../Standard%209/Tabela%209.1a%20-%20Knjiga%20nastavnika/Vanja%20Pavlukovic.docx) | | | | |
| **Статус предмета:** изборни на модулу Туризам и модулу Хотелијерство | | | | |
| **Број ЕСПБ:** 5 | | | | |
| **Услов:** | | | | |
| **Циљ предмета**  Оспособљавање студената за успешно бављење пословима из домена организације конгреса и промовисања дестинације конгресног туризма. Стицање теоријских и практичних знања за успешно бављење пословима у области планирања, организације, реализације конгреса и других пословних догађаја асоцијација и корпорација, те у области маркетинга дестинације конгресног туризма. | | | | |
| **Исход предмета**  По завршпетку овог курса студент ће стећи теоријска и практична знања и вештине које ће му омогућити да се непосредно укључи у процес организовања конгреса и других пословних догађаја у конгресним центрима, хотелима и другим просторима погодним за организовање догађаја, те да примени стечена знања у реализацији активности туристичких организација и конгресних бироа, а у вези са развојем конгресног туризма на дестинацији. | | | | |
| **Садржај предмета**  *Теоријска настава*  Појам и значај конгресног туризма. Развој конгресног туризма у свету. Развој конгресног туризма у Србији и окружењу. Међународне асоцијације у конгресном туризму – ICCA, UIA. Глобална дистрибуција конгресног туризма – водеће конгресне дестинације у свету. Карактеристике тржишта конгресног туризма:  учесници конгреса, временска дистрибуција и сезонска концентрација конгреса, трајање конгреса, просечан боравак учесника, величина конгреса. Сегментација тржишта конгресне делатности. Дестинација конгресног туризма и њени елементи. Класификација простора за одржавање конгреса. Основне карактеристике конгресних центара у свету. Карактеристике конгресних хотела. Међународни хотелски ланци и конгресни туризам. Необични простори за одржавање конгреса. Дестинације конгресног туризма у Србији. Маркетинг дестинације конгресног туризма. Појам, улога и активности конгресног бироа. Конгресни биро Србије. Избор дестинације за одржавање конгреса. Људски ресурси у конгресној индустрији. Конгреси асоцијација – карактеристике и организација догађаја. Конгреси и конференције корпорација - карактеристике и организација догађаја. Подстицајна путовања и тим билдинг програми. Сајмови као врста пословних догађаја – каратеристике и организација. Кључни ефекти конгресног туризма. Мега трендови који утичу на организовање пословних догађаја.  *Практична настава*  Посета конгресним центрима и хотелима са конгресним салама како би се студенти упознали са њиховим основним карактеристикама и процесом организације конгреса и других догађаја у овим просторима. Припрема семинарских радова у којима се очекује од студената да критички изнесу своје мишљење о конгресном туризму једне дестинације или представе/осмисле организацију неког пословног фогађаја (конференције, конгреси, подстицајно путовање, тим билдинг). Студенти ће имати могућност да активно учествују у планирању и реализацији конгреса/конференција и других догађаја које организује Природно-математички факултет и његови спољни сарадници. На тај начин студенти стичу практична знања из домена организације конгреса и њихових утицаја на развој туризма на дестинацији | | | | |
| **Литература**  Павлуковић, В. (2019). Пословни догађаји и туризам, уџбеник. Природно-математички факултет Универзитета у Новом Саду, Нови Сад. ISBN - 978-86-7031-521-1 | | | | |
| **Број часова активне наставе**  4 | **Теоријска настава:**  2 | | **Практична настава:**  2 | |
| **Методе извођења наставе**  Метода усменог излагања, метода разговора, илустративно-демонстративна метода | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **5** | писмени испит | | **20** |
| активности у току вежби / практична настава | **5** | усмени испит | | **25** |
| колоквијум-и | **40** | *..........* | |  |
| семинар-и | **5** |  | |  |