|  |  |  |  |  |
| --- | --- | --- | --- | --- |
| **Студијски програм: OAС Туризам** | | | | |
| **Назив предмета:** Национална историја | | | | |
| **Наставник/наставници:** [Дарко Б Гавриловић](../../Standard%209/Tabela%209.1a%20-%20Knjiga%20nastavnika/Darko%20Gavrilovic.docx) | | | | |
| **Статус предмета:** изборни (T) | | | | |
| **Број ЕСПБ:** 4 | | | | |
| **Услов:** нема | | | | |
| **Циљ предмета**  Упознати студенте са предметом и методама историјске науке кроз призму анализе настанка и развоја историје Србије и Срба од средњег века до данас. Обнављање стечених и усвајање нових знања о најважнијим догађајима и процесима из друштвено - политичке историје, историје културе (уметност, књижевност, архитектура, музика, за 20. век филм) и историје религије и веровања. | | | | |
| **Исход предмета**  Код студената се развија историјско мишљење, односно јача свест о томе да су прошлости и садашњост чврсто повезане када је реч о историји српског народа и државе тј. да познавање прошлости доприноси бољем разумевању садашњости у којој живе Срби. По завршетку предмета студент ће бити у стању да овлада знањем довољним да туристичким групама понуди занимљиве и поучне садржаја из српске историје. Студент ће стећи и моћи да успешно примени знања о српској средњовековној држави и култури, да их повеже са знањима о новијој историји Срба и савременој српској историји. | | | | |
| **Садржај предмета**  *Теоријска настава*  Дефиниција и предмет историје, однос историје и других наука, периодизација. Упоредна анализа и компарација историје Срба са историјом Балкана и Европе. Студенти ће овладати знањима из три епохе историје Срба. Изучавајући историју Срба у средњем веку студенти ће савладати знања из: сеоба Срба, политичких и културних веза са Византијом и Западом, појаве и ширења хришћанства, друштвених односа у средњем веку, историје цркве, уметности, музике и књижевности у време владавине Немањића, Лазаревића и Бранковића као и за време ширења Османског царства (култура Срба у време Османског царства). Потом ће студенти да савлдају градиво које се односи на историју Срба у новом веку. Теме које ће се обрадити током наставе су: Срби у Хабзбуршкој монархији (култура од краја 15. до друге половине 18.века), Срби у Османском царству, Српска револуција и стварање модерне српске државе, културни развој модерне Србије, Први и Други балкански рат, Свет и Србија у Првом светском рату, Срби у Краљевини Југославији, Срби у време Другог светског рата, Срби у СФРЈ, савремени токови српске историје од деведесетих година 20.века до данас.  Практична настава обухвата: теренске посете историјским локалитетима који су релевантни за различите периоде историје Срба, Балкана и Европе. Развој вештина вођења тура и интерпретације историјских места.  Планиране су посете музејима са сталним и привременим изложбама посвећеним историји Срба, Балкана и Европе. Анализа музејских експоната и артефаката из различитих временских периода. Од највеће важности у пракгтичној настави је сарадња са локалним туристичким агенцијама у организацији тура и путовања која обухватају историјске и културне теме, те развој вештина за планирање туристичких рута и пакета који се базирају на историјским контекстима. | | | | |
| **Литература**  **Основна литература**  Јован Деретић, Културна историја Срба, Београд, 2023.  Гавриловић Дарко, Водич кроз историју Србије, Петроварадин, 2012.  **Допунска литература**  Гавриловић Дарко, Поља културе средњовековне Србије, Бесједа – Арс либри, Бања Лука – Београд, 2004.  Гавриловић Дарко, Стазама српске културе од краја 18. до почетка 20.века, Бесједа – Арс либри, Бања Лука – Београд, 2002. | | | | |
| **Број часова активне наставе**  4 | **Теоријска настава:**  2 | | **Практична настава:**  2 | |
| **Методе извођења наставе**  На предавањима ће се користити комбиновано метода усменог излагања, метода разговора и илустративно – демонстративна метода. На вежбама планиран је рад са историјским и географским картама и рад са историјским документима. | | | | |
| **Оцена знања (максимални број поена 100)** 100 | | | | |
| **Предиспитне обавезе** | поена | **Завршни испит** | | поена |
| активност у току предавања | 5 | писмени испит | | 20 |
| активности у току вежби / практична настава | 5 | усмени испит | | 25 |
| колоквијум-и | 40 | *..........* | |  |
| семинар-и | 5 |  | |  |
| Испит се полаже писмено и усмено | | | | |
|  | | | | |