|  |  |  |  |  |
| --- | --- | --- | --- | --- |
| **Студијски програм:** OAС Туризам | | | | |
| **Назив предмета:** Туристичко уређење простора | | | | |
| **Наставник/наставници:** [Вук Гарача](../../Standard%209/Tabela%209.1a%20-%20Knjiga%20nastavnika/Vuk%20Garača.docx) | | | | |
| **Статус предмета:** Изборни, Т, ЛТ | | | | |
| **Број ЕСПБ:** 5 | | | | |
| **Услов:** Без услова | | | | |
| **Циљ предмета**  Упознавање студената са основним појмовима из туристичког уређења простора. Сагледавање простора као основног елемента туристичких кретања, његовог значаја за туризам уопште, као и значаја и потребе његовог туристичког планирања и уређења. Циљ је упознавање студената са различитим могућностима и нивоима планирања (ниво објекта, ниво туристичког места, ниво туристичке регије), туристичког уређења и опремања простора. Наглашавање туристичког уређења простора као значајног фактора планирања и развоја туризма на нивоу туристичке дестинације у ужем смислу. Осврт и сагледавање туристичког уређења простора различитих дестинација (планинаских, бањских, приморских, градских, излетничких, транзитних). | | | | |
| **Исход предмета**  Након одслушаног курса, студенти ће бити способни за идентификовање, сагледавање, критичку оцјену и поређење савремених трансформационих процеса у туристичким срединама. Исход предмета треба да буде и самостално планирање и уређења простора у туристичке сврхе, а у складу са постојећим туристичким вредностима и природно-географским и друштвено-географским условима простора.По завршетку овог курса студент ће бити у стању да дефинишу потребе савременог туристе и на основу тога донесу закључке о потреби и начину трансформације неког конкретног простора намењеног туризму, уношењем објеката, предмета и вршењем физичких промена у простору у наведене сврхе. | | | | |
| **Садржај предмета**  *Теоријска настава*  Основне карактеристике просторног планирања; Процес просторног планирања; Врсте просторних планова; Место, улога и значај географског положаја у просторном планирању туризма; Место, улога и значај физичке географије у просторном планирању туризма; Место, улога и значај друштвене географије у просторном планирању туризма; Простор, потреба, кретање и потрошња као основна категорија туризма и основне детерминанте туристичког уређења простора; Дефинисање појма туристичког уређења простора; Предмет, циљ и задаци туристичког уређења простора; Туристичко уређење у правној регулативи; Аспекти и критеријуми туристичког уређења простора; Туристичко уређење као агенс  трансформације простора; Туристичко уређење простора на нивоу објекта; Туристичко уређење простора на нивоу туристичког места; Туристичко уређење простора на нивоу туристичке регије. Туристичко уређење планинских места; Туристичко уређење бањских места; Туристичко уређење приморских места; Туристичко уређење градских места; Туристичко уређење излетничких места.  *Практична настава*  Анализа постојећих планова развоја туризма на различитим нивоима; Теренски рад у Новом Саду и околини у циљу сагледавања стања примене постојећих планова, указивања на позитивне и негативне примере; Израда семинарских радова у форми планова развоја туризма конкретних дестинација. | | | | |
| **Литература**  Основна литература:   1. Пинџо, Р., Кнежевић М. 2021. Приручник за планирање развоја туризма у јединицама локалне самоуправе, Стална конференција градова и општина, Београд. 2. Baud-Bovy, M., Lawson, F. 2002. Tourism and Recreation Handbook of Planning and Design, Architectural Press. 3. Кицошев, С. и Дунчић Д.  2007. Географске основе просторног планирања, Природно-математички факултет, Нови Сад.   Допунска литература:   1. Просторни план НП Копаоник. 2. Просторни план подручја посебне намене Парка природе и туристичке регије Стара планина. 3. Просторни план подручја посебне намене манастира Студенице. 4. Генерални план Суботица-Палић. 5. Гарача, В., Ћурчић, Н., Вукосав, С. 2012. Планирање и туристичко уређење Јодне Бање у Новом Саду. Архитектура и урбанизам, 36, стр. 36-43. 6. Гарача, В., Јовановић, Г., Трифковић, А. 2011. Планирање и туристичко уређење простора: Случај Петроварадинске тврђаве. Архитектура и урбанизам, 30, стр. 53-63. 7. Гарача, В., Вукосав, С., Брадић, М., & Тепавчевић, Ј. (2019). Планирање, опремање и вредновање споменика НОБ-а у Југославији, *Архитектура и урбанизам*, 49, 60-69. 8. Гарача, В., Вукосав, С., & Брадић, М. (2019). Стање, планирање и уређење Алмашког краја у Новом Саду у функцији развоја туризма, *Архитектура и урабанизам,* 48, 19-27. | | | | |
| **Број часова активне наставе**  4 | **Теоријска настава:**  2 | | **Практична настава:**  2 | |
| **Методе извођења наставе**  Метода усменог излагања, метода разговора, илустративно-демонстративна метода, рад на терену и практичан рад на планирању и уређењу одређеног подручја. | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **5** | писмени испит | | **/** |
| активности у току вежби / практична настава | **5** | усмени испит | | **45** |
| колоквијум-и | **25** | *..........* | |  |
| семинар-и | **20** |  | |  |