|  |  |  |  |  |
| --- | --- | --- | --- | --- |
| **Студијски програм: OAС Туризам** | | | | |
| **Назив предмета:** Ловачки трофеји | | | | |
| **Наставник/наставници:** [Милутин M. Ковачевић](../../Standard%209/Tabela%209.1a%20-%20Knjiga%20nastavnika/Milutin%20Kovacevic.docx) | | | | |
| **Статус предмета:** обавезан ЛТ | | | | |
| **Број ЕСПБ:** **5** | | | | |
| **Услов:** - | | | | |
| **Циљ предмета**  Циљ је да студенти поред теоријског знања стекну и практично знање и оспособе се за самостално оцењивање трофеја свих врста дивљачи наших ловишта. | | | | |
| **Исход предмета**  Студенти ће бити у могућности да усвоје и развију знања о техникама оцењивања ловачких трофеја. На овај начин, студенти су оспособљени да могу самостално оцењивати трофеје крупне дивљачи и предатора (све трофеје дивљачи који постоје у ловиштима Србије) што им омогућава да стекну сертификат за оцењивача ловачких трофеја. Овим стичу право да буду део Комисије за оцењивање трофеја у Ловачким удружењима, на сајамским изложбама трофеја и сл. | | | | |
| **Садржај предмета**  *Теоријска настава*  Подразумева упознавање са историјатом оцењивања ловачких трофеја и развојем модела - метода оцењивања трофеја крупне дивљачи и предатора и упознавање са препаратима пернате дивљачи, вођење књиге евиденције ловачких трофеја у ловиштима крупне дивљачи, попуњавање формулара (на основу Закона о дивљачи и ловству) трофејног и оцењивачког листа, значај потребних помагала при оцењивању трофеја (шублера - нониуса, метрова, хидростатичких вага, троуглова и других помагала - учила неопходна при оцењивању трофеја. Преглед најјачих трофеја у земљи и свету, критеријуме за доделу медаља код свих врста које се оцењују, улога, место и значај ловачких трофеја у ловном газдовању са свим врстама дивљачи код којих се оцењује трофеј у ловиштима, па самим тим и у ловном туризму и преглед производа који се праве од одбаченог роговља.  *Практична настава*  Практичан рад обухвата упознавање студената са начином обраде ловачких трофеја и њиховој припреми за оцењивање. У склопу вежби студенти ће имати прилике да самостално користе технике мерења и оцењивања трофеја крупне дивљачи (јелен, јелен лопатар, срндаћ, муфлон, дивља свиња, дивокозе и дивојарца) и лобања (вука, шакала, дивље мачке, лисице, јазавца, медведа, ракунопса и риса). Планирана је и посета изложби трофеја у оквиру музеја ловства, посета изложби трофеја, посета лабараторији за припрему дермопластичних препарата (Завод за заштиту природе) и др. Оваквим начином рада, студенти се оспособљавају за самостално и компетентно оцењивање трофеја свих врста крупне дивљачи које се гаје у нашим ловиштима. | | | | |
| **Литература**  1. Ристић З. (2014): Уџбеник "Ловачки трофеји" 2014. године, Издавач Универзитет у Новом Саду - Природно - математички факултет, Департман за географију, туризам и хотелијерство Нови Сад.  2. Ристић З. (2021): Књига "Техника оцењивања ловачких трофеја: обрада и оцењивање", Издавач: Максима граф Петроварадин, Штампа: Штампарија "Максима граф" Петроварадин, 2021. | | | | |
| **Број часова  активне наставе** 4 | **Теоријска настава:** 2 | | **Практична настава:** 2 | |
| **Методе извођења наставе**  Фронтални, индиректни облици, посебне врсте рада. Метода усменог излагања, метода разговара, илустративно-демонстративна метода, | | | | |
| **Оцена  знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | **5** | писмени испит | |  |
| активности у току вежби / практична настава | **5** | усмени испит | | **45** |
| колоквијуми (два) | **40 (20+20)** | *..........* | |  |
| семинар-и | **5** |  | |  |